CELEX: 22019D1630
Language: lt
Date: 1513296000000
Title: 2017 m. gruodžio 15 d. EEE jungtinio komiteto sprendimas Nr. 222/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1630]

3.10.2019   
               
               
                  LT
               
               
                  Europos Sąjungos oficialusis leidinys
               
               
                  L 254/27
               
            
         EEE JUNGTINIO KOMITETO SPRENDIMAS
         Nr. 222/2017
         2017 m. gruodžio 15 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1630]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. balandžio 6 d. Komisijos įgyvendinimo reglamentas (ES) 2017/660 dėl 2018, 2019 ir 2020 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų liekanų koncentracija augaliniuose ir gyvūniniuose maisto produktuose bei ant jų, ir pesticidų liekanų poveikiui vartotojams įvertinti (1);
                  
               
                     (2)
                  
                  
                     Įgyvendinimo reglamentu (ES) 2017/660 nuo 2018 m. sausio 1 d. panaikinamas į EEE susitarimą įtrauktas Komisijos įgyvendinimo reglamentas (ES) 2016/662 (2), todėl nuo 2018 m. sausio 1 d. jis turi būti iš EEE susitarimo išbrauktas;
                  
               
                     (3)
                  
                  
                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas Lichtenšteinui netaikomas;
                  
               
                     (4)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XII skyrius iš dalies keičiamas taip:
            
                        1.
                     
                     
                        Po 128 punkto (Komisijos reglamentas (ES) 2017/1202) įterpiama:
                        
                                    „129.
                                 
                                 
                                    
                                       32017 R 0660: 2017 m. balandžio 6 d. Komisijos įgyvendinimo reglamentas (ES) 2017/660 dėl 2018, 2019 ir 2020 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų liekanų koncentracija augaliniuose ir gyvūniniuose maisto produktuose bei ant jų, ir pesticidų liekanų poveikiui vartotojams įvertinti (OL L 94, 2017 4 7, p. 12).
                                    Reglamento nuostatos šio susitarimo tikslais adaptuojamos taip:
                                    II priedo 5 punkto lentelėje įterpiamas šis tekstas:
                                    
                                                IS
                                             
                                             
                                                12 
                                             
                                          
                                                NO
                                             
                                             
                                                12 “
                                             
                                          
                              
                  
                        2.
                     
                     
                        121 punkto (Komisijos įgyvendinimo reglamentas (ES) 2016/662) tekstas nuo 2018 m. sausio 1 d. išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2017/660 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. gruodžio 16 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gruodžio 15 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 94, 2017 4 7, p. 12.
         
            (2)  OL L 115, 2016 4 29, p. 2.
         
            (*1)  Konstitucinių reikalavimų nenurodyta.